**Farské oznamy**

**Pätnásta nedeľa - rok B (14. 7. 2024)**

|  |  |  |
| --- | --- | --- |
| Pondelok | Sv. Bonaventúra, biskup a učiteľ Cirkvi | 17.30 |
| Utorok | Preblahoslavenej Panny Márie Karmelskej | 7.00 |
| Streda | Sv. Andreja Svorada a Beňadika, pustovníkov | 17.30 |
| Štvrtok |  | 7.00 |
| Piatok |  | 7.00 |
| Sobota |  | 18.00 Oblazov |
| Nedeľa | Šestnásta nedeľa cez rok | 8.00 a 10.30 |

Uvoľnilo sa jedno miesto na našej púti do Ríma v septembri, ak by mal niekto záujem, môžete sa nahlásiť v sakristii.

Slovensko čoskoro čaká výnimočná udalosť - blahorečenie Jána Havlíka, ktorý bol seminaristom Misijnej spoločnosti svätého Vincenta de Paul, mal veľkú túžbu stať sa kňazom a misionárom. Vo veku tridsaťsedem rokov však zomiera na následky mučenia komunistickým režimom. Jedenásť rokov bol väznený, ponižovaný a mučený. Všetko hrdinsky znášal a ostal verný, vytrvalý a nezlomný. Otcovia biskupi pozývajú na blahorečenie Jána Havlíka. 31. augusta 2024 do Šaštína. Boží služobník Ján Havlík, prihováraj sa za nás. Viac informácií na [www.janhavlik.sk](http://www.janhavlik.sk). Bol by som rád, keby sme toto blahorečenie slávili spoločne. Kto by mal záujem ísť na túto púť, nech sa nahlási v sakristii.

V prvonedeľnej zbierke ste darovali 1100 eur. Nech Pán odmení vašu štedrosť.

V stredu po sv. omši o 18.30 pozývam miništrantov a mládež na farský dvor zahrať si futbal alebo na čom sa dohodneme.

"Diecézna charita Žilina hľadá charitatívno-sociálneho pracovníka do Domu sv. Vincenta v Žiline a sociálneho pracovníka do Domu charity sv. Gianny v Čadci - viac info na web. Stránke Charity

  <https://www.thechosen.tv/en-us>; sledovať; season 1-3; vybrať časť napr. season 1, episode1; v nastaveniach vybrať audio a český jazyk.

Chcem poďakovať za vaše modlitby, kvetovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 5. Želám vám peknú nedeľu a prijmite teraz požehnanie.